CELEX: 32021R1473
Language: hu
Date: 2021-06-30 00:00:00
Title: A Bizottság (EU) 2021/1473 felhatalmazáson alapuló rendelete (2021. június 30.) az (EU) 2019/2201 felhatalmazáson alapuló rendeletnek a norvég garnéla Skagerrakban folytatott halászatát érintő azonnali hatályú halászati tilalmak végrehajtására vonatkozó egyes szabályok tekintetében történő helyesbítéséről

2021.9.15.   
               
               
                  HU
               
               
                  Az Európai Unió Hivatalos Lapja
               
               
                  L 325/1
               
            
         A BIZOTTSÁG (EU) 2021/1473 FELHATALMAZÁSON ALAPULÓ RENDELETE
         (2021. június 30.)
         az (EU) 2019/2201 felhatalmazáson alapuló rendeletnek a norvég garnéla Skagerrakban folytatott halászatát érintő azonnali hatályú halászati tilalmak végrehajtására vonatkozó egyes szabályok tekintetében történő helyesbítéséről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a halászati erőforrások és a tengeri ökoszisztémák technikai intézkedések révén történő védelméről, az 1967/2006/EK és az 1224/2009/EK tanácsi rendelet, továbbá az 1380/2013/EU, az (EU) 2016/1139, az (EU) 2018/973, az (EU) 2019/472 és az (EU) 2019/1022 európai parlamenti és tanácsi rendelet módosításáról, valamint a 894/97/EK, a 850/98/EK, a 2549/2000/EK, a 254/2002/EK, a 812/2004/EK és a 2187/2005/EK tanácsi rendelet hatályon kívül helyezéséről szóló, 2019. június 20-i (EU) 2019/1241 európai parlamenti és tanácsi rendeletre (1) és különösen annak 15. cikke (2) bekezdésére,
         mivel:
         
                     (1)
                  
                  
                     Az (EU) 2019/1241 rendelet konkrét rendelkezéseket határoz meg a regionális szinten az Északi-tengerre, a Skagerrakra és a Kattegatra vonatkozó technikai intézkedések tekintetében, és többek között a szembőségre, a kapcsolódó feltételekre és a járulékos fogásra vonatkozó szabályokat is tartalmaz.
                  
               
                     (2)
                  
                  
                     Az Európai Unió és Norvégia között folytatott halászati konzultációk következtetéseit összefoglaló, 2018. szeptember 6-i kölcsönösen elfogadott jegyzőkönyvnek (2) (a továbbiakban: kölcsönösen elfogadott jegyzőkönyv) a Skagerrak területére vonatkozó különleges technikai intézkedései meghatározzák a norvég garnéla (Pandalus borealis) Skagerrakban folytatott halászatát érintő azonnali hatályú halászati tilalmak elrendelésére vonatkozó eljárásokat és mintavételi módszereket.
                  
               
                     (3)
                  
                  
                     Belgium, Dánia, Franciaország, Hollandia, Németország és Svédország (Scheveningen-csoport) közvetlen halászati állománygazdálkodási érdekkel rendelkezik az Északi-tengeren, és 2019. március 7-én közös ajánlást nyújtott be a kölcsönösen elfogadott jegyzőkönyvben meghatározott intézkedések uniós jogba történő átültetésére. A közös ajánlás azonnali hatályú tilalmakat határoz meg a norvég garnéla halászatában a növendék egyedek védelme érdekében, illetve kibővíti a mentességet élvező halászeszközök listáját.
                  
               
                     (4)
                  
                  
                     A közös ajánlás Halászati Tudományos, Műszaki és Gazdasági Bizottság (HTMGB) (3) általi értékelését követően elfogadásra került a 2019. október 1-jei (EU) 2019/2201 felhatalmazáson alapuló bizottsági rendelet (4).
                  
               
                     (5)
                  
                  
                     Az említett rendelet kihirdetését követően az érintett tagállamok felkérték a Bizottságot, hogy javítson ki néhány, az említett felhatalmazáson alapuló jogi aktus megfelelő végrehajtását akadályozó hibát.
                  
               
                     (6)
                  
                  
                     Az (EU) 2019/2201 felhatalmazáson alapuló rendelet meghatározza a „növendék norvég garnéla” fogalmát azon halak méretének megállapítása céljából, amelyeknek a teljes fogáshoz viszonyított száma azonnali hatályú halászati tilalmat vonhat maga után. A jogbiztonság és az egyértelműség érdekében az említett rendeletnek ugyanarra a fogalomra mindvégig ugyanazt a megnevezést kell használnia. Ezért a jogi aktus egészében javasolt a „növendék norvég garnéla” megnevezés használata, olyan szinonimák helyett, mint a „küszöbhossz alatti norvég garnélák” vagy a „méreten aluli norvég garnélák”.
                  
               
                     (7)
                  
                  
                     A közös ajánlás kockázatalapú stratégiát dolgozott ki azon területek és időszakok meghatározására, amelyek esetében fennáll a fogási határértékszintet meghaladó számú növendék norvég garnéla kifogásának kockázata. Az (EU) 2019/2201 felhatalmazáson alapuló rendelet tévesen a norvég garnélából álló összfogás 20 tömegszázalékában (egyötödében) határozta meg az azonnali hatályú halászati tilalomhoz vezető fogási határértékszintet, a közös ajánlás szerint azonban egy adott mintában szereplő teljes egyedszám 20 %-ában volna célszerű meghatározni azt.
                  
               
                     (8)
                  
                  
                     Az (EU) 2019/1241 rendelet 35 mm-es legkisebb szembőséget állapít meg a Skagerrakban és a Kattegatban a norvég garnélára irányuló halászat tekintetében. Az (EU) 2019/2201 felhatalmazáson alapuló rendeletben tévesen 32 mm-es legkisebb szembőség szerepel, amely az Északi-tengeren a norvég garnélára irányuló halászatra megállapított legkisebb szembőség. Az említett számot ezért ennek megfelelően ki kell igazítani.
                  
               
                     (9)
                  
                  
                     A közös ajánlás a halászat esetleges leállítását helyezte kilátásba arra az esetre, ha a növendék norvég garnélák aránya meghaladja a 40 %-ot. A közös ajánlásnak való megfelelés érdekében az (EU) 2019/2201 felhatalmazáson alapuló rendeletnek az összfogás helyett a mintában szereplő egyedszámhoz kell viszonyítania az érintett százalékarányt.
                  
               
                     (10)
                  
                  
                     Az (EU) 2019/2201 felhatalmazáson alapuló rendelet a méretszelektív Nordmøre-rácsot alkalmazó hajókra, illetve a szelektív halászeszközökkel felszerelt fenékvonóhálókra vonatkozó egyedi nyomonkövetési programot kizárólag az azonnali hatályú halászati tilalom hatálya alá tartozó területen (tilalom hatálya alá eső területen) való működéshez kötötte. Az említett rendeletet hozzá kell igazítani a HTMGB értékeléséhez, amely arra a következtetésre jutott, hogy az ilyen szelektív halászeszközzel felszerelt hajókra megfelelő egyedi nyomonkövetési programnak kell vonatkoznia, függetlenül attól, hogy milyen területen halásznak.
                  
               
                     (11)
                  
                  
                     A közös ajánlás és az (EU) 2019/2201 felhatalmazáson alapuló rendelet tévesen 2 kg vagy 1 liter mennyiségű garnélában állapította meg az annak meghatározásához szükséges minta minimális méretét, hogy szükség van-e azonnali hatályú tilalom bevezetésére. A tagállamok ezért kérték a rendelet helyesbítését a kölcsönösen elfogadott jegyzőkönyvnek megfelelően, amely szerint a minta minimális mérete 1 kg vagy 2 liter.
                  
               
                     (12)
                  
                  
                     Az (EU) 2019/2201 felhatalmazáson alapuló rendeletet ezért ennek megfelelően módosítani kell.
                  
               
                     (13)
                  
                  
                     mivel az e rendeletben előírt intézkedések közvetlenül érintik az uniós hajók halászati idényének tervezését és a kapcsolódó gazdasági tevékenységeket, e rendeletnek a kihirdetése után azonnal hatályba kell lépnie,
                  
               ELFOGADTA EZT A RENDELETET:
         
            1. cikk
            Az (EU) 2019/2201 felhatalmazáson alapuló rendelet a következőképpen módosul:
            
                        1.
                     
                     
                        A 3. cikk helyébe a következő szöveg lép:
                        
                           „3. cikk
                           Fogási határértékszint
                           E rendelet értelmében az azonnali hatályú halászati tilalomhoz vezető fogási határértékszint az a szint, amikor a mintában szereplő összes norvéggarnéla-egyed számának 20 %-át növendék norvég garnélák teszik ki.”
                        
                     
                  
                        2.
                     
                     
                        A 4. cikk (1) bekezdésének helyébe a következő szöveg lép:
                        
                           „(1)   A fogási határértékszintek nyomon követésére vonatkozó információk forrásai az illetékes ellenőrző hatóságok által a tengeren végzett ellenőrzések az olyan halászhajók körében, amelyek legalább 35 mm szembőségű fenékvonóhálóval norvég garnélára (Pandalus borealis) halásznak.”
                        
                     
                  
                        3.
                     
                     
                        Az 5. cikk (2) bekezdésének helyébe a következő szöveg lép:
                        
                           „(2)   Ha a növendék norvég garnélák aránya meghaladja a 4. cikk (4) bekezdésében említett mintában szereplő egyedszám 40 %-át, az ellenőrző hatóságok egyetlen minta alapján is javasolhatják azonnali hatályú halászati tilalom bevezetését.”
                        
                     
                  
                        4.
                     
                     
                        A 6. cikk a következőképpen módosul:
                        
                                    a)
                                 
                                 
                                    az (1) bekezdés helyébe a következő szöveg lép:
                                    
                                       „(1)   A 4. cikk (4) bekezdésében említett mintavételi jelentések alapján az érintett parti tagállam megtilthatja a norvég garnéla legalább 35 mm szembőségű fenékvonóhálóval való halászatát a 7. cikknek megfelelően meghatározott területeken (tilalom hatálya alá eső terület).”;
                                    
                                 
                              
                                    b)
                                 
                                 
                                    a (3) bekezdés helyébe a következő szöveg lép:
                                    
                                       „(3)   A III. mellékletben említett méretszelektív Nordmøre-rácsot alkalmazó hajókra vonatkozóan a tagállamoknak ki kell dolgozniuk egy egyedi nyomonkövetési programot annak ellenőrzésére, hogy a teljes norvéggarnéla-fogáson belül mekkora a növendék norvéggarnéla-egyedek aránya. Az ilyen programok eredményét legkésőbb 6 hónappal a program kezdetét követően, majd pedig 12 havonta továbbítani kell a Bizottságnak.”
                                    
                                 
                              
                  
                        5.
                     
                     
                        A 11. cikk (2) bekezdésének helyébe a következő szöveg lép:
                        
                           „(2)   Az (1) bekezdésben említett eszközöket használó hajók lobogója szerinti tagállam egyedi nyomonkövetési programot hoz létre annak ellenőrzésére, hogy a fogás ne érje el a fogási határértékszintet. Ha a fogás eléri a fogási határértékszintet, az érintett hajók a tilalom időszakának fennmaradó részére kötelesek elhagyni a halászati tilalom hatálya alá eső területet. Az ilyen programok eredményét legkésőbb 6 hónappal a program kezdetét követően, majd pedig 12 havonta továbbítani kell a Bizottságnak. Ha az ilyen programok eredménye arról tanúskodik, hogy a fogás meghaladja a fogási határértékszintet, ezek az eszközök a továbbiakban nem élveznek mentességet.”
                        
                     
                  
                        6.
                     
                     
                        A mellékletek a következőképpen módosulnak:
                        
                                    a)
                                 
                                 
                                    Az I. melléklet e rendelet melléklete 1. pontjának megfelelően módosul.
                                 
                              
                                    b)
                                 
                                 
                                    A II. melléklet e rendelet melléklete 2. pontjának megfelelően módosul.
                                 
                              
                                    c)
                                 
                                 
                                    A III. melléklet e rendelet melléklete 3. pontjának megfelelően módosul.
                                 
                              
                  
         
            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2021. június 30-án.
            
               
                  a Bizottság részéről
               
               
                  az elnök
               
               Ursula VON DER LEYEN
            
         
         
            (1)  HL L 198., 2019.7.25., 105. o.
         
         
            (2)  https://ec.europa.eu/oceans-and-fisheries/index_hu
         
            (3)  https://stecf.jrc.ec.europa.eu/documents/43805/2537709/STECF+PLEN+19-02.pdf
         
            (4)  A Bizottság (EU) 2019/2201 felhatalmazáson alapuló rendelete (2019. október 1.) az (EU) 2019/1241 európai parlamenti és tanácsi rendeletnek a norvég garnéla Skagerrakban folytatott halászatát érintő azonnali hatályú halászati tilalmak végrehajtására vonatkozó részletes szabályokkal való kiegészítéséről (HL L 332., 2019.12.23., 3. o.).
      
      
         
            MELLÉKLET
            
               1.   
               Az (EU) 2019/2201 felhatalmazáson alapuló rendelet I. melléklete a következőképpen módosul:
               
                           a)
                        
                        
                           a 3. pont a) és b) alpontja helyébe a következő szöveg lép:
                           
                                       „a)
                                    
                                    
                                       a mintavételt úgy kell elvégezni, hogy az tükrözze a norvéggarnéla-fogás összetételét. Ennek elérése érdekében a parancsnok vagy az általa kijelölt személy köteles segítséget nyújtani a mintavétel során;
                                    
                                 
                                       b)
                                    
                                    
                                       a minta minimális mérete 1 kg vagy 2 liter mennyiségű norvég garnéla.”;
                                    
                                 
                     
                           b)
                        
                        
                           a 4. pont helyébe a következő szöveg lép:
                           
                                       „4.
                                    
                                    
                                       A növendék norvég garnélák mennyiségét a mintában található összes norvég garnéla százalékos arányaként kell kiszámítani.”
                                    
                                 
                     
            
               2.   
               Az (EU) 2019/2201 felhatalmazáson alapuló rendelet II. mellékletének helyébe a következő szöveg lép:”
               
                  
                     „II. MELLÉKLET
                     
                                 
                                    AZONNALI HATÁLYÚ HALÁSZATI TILALOM – MINTAVÉTELI JELENTÉS A PARTI ÁLLAM SZÁMÁRA
                                 
                              
                           
                                 
                                    Norvég garnélák a növendék norvég garnélák
                                     (*)
                                    viszonylatában
                                 
                              
                           
                                 
                                    Az ellenőrzés/megfigyelés adatai
                                 
                              
                              
                                 Ellenőrhajó
                              
                              
                                 Az ellenőr/megfigyelő neve
                              
                              
                                 Az ellenőr/megfigyelő neve
                              
                              
                                 Az ellenőrzés/megfigyelés dátuma és időpontja (1)
                                 
                              
                              
                                 Az ellenőrzés/megfigyelés helyének földrajzi helyzete (2)
                                 
                              
                           
                                  
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 
                                    A halászhajó adatai
                                 
                              
                              
                                 Név
                              
                              
                                 Hívójel
                              
                              
                                 Lajstromszám
                              
                              
                                 Lobogó szerinti állam
                              
                              
                                 A halászeszköz típusa
                                 egyszerű vonóháló/ikervonóháló
                              
                              
                                 Szembőség mm-ben
                              
                           
                                  
                              
                              
                                  
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 
                                    Szelektáló eszközök
                                 
                              
                              
                                 Rács (a norvég garnélák válogatásához)
                              
                              
                                 Rács mm-ben
                              
                              
                                 Egyéb
                              
                              
                                  
                              
                              
                                 Gyűjtőzsák
                              
                              
                                 A gyűjtőzsák szembősége
                              
                           
                                  
                              
                              
                                  
                              
                              
                                  
                              
                              
                                  
                              
                              
                                  
                              
                              
                                  
                              
                           
                                 
                                    A halászati műveletre vonatkozó adatok
                                 
                              
                              
                                 Kezdés
                              
                              
                                 Dátum és időpont (1)
                                 
                              
                              
                                 Földrajzi helyzet (2)
                                 
                              
                              
                                  
                              
                              
                                  
                              
                           
                                  
                              
                              
                                  
                              
                              
                                  
                              
                              
                                  
                              
                           
                                 Befejezés
                              
                              
                                 Dátum és időpont (1)
                                 
                              
                              
                                 Földrajzi helyzet  (2)
                                 
                              
                              
                                 A halászati művelet időtartama (3)
                                 
                              
                              
                                  
                              
                           
                                  
                              
                              
                                  
                              
                              
                                  
                              
                              
                                  
                              
                           
                                 
                                    Fogási adatok
                                 
                              
                              
                                 A fogásban található becsült összmennyiség (kg)
                              
                              
                                  
                              
                           
                                 A fogásban található becsült norvéggarnéla-mennyiség (kg)
                              
                              
                                  
                              
                           
                                 A norvég garnélák mintájának mérete (kg/liter)
                              
                              
                                  
                              
                           
                                 A mintában található norvég garnélák teljes száma
                              
                              
                                  
                              
                           
                                 A mintában található növendék norvég garnélák száma
                              
                              
                                  
                              
                           
                                 A növendék norvéggarnéla-egyedek százalékaránya (növendék norvég garnélák egyedszáma/teljes egyedszám)
                              
                              
                                  
                              
                           
                                 
                                    Megjegyzések és további információk
                                 
                              
                              
                                 Más forrásokból – például a hajóparancsnoktól – származó további információ.
                              
                           
                                 
                                    Ellenőr Aláírás
                                 
                              
                              
                                 Nem szükséges, amennyiben az adatlapot elektronikusan töltik ki és e-mailben juttatják el a parti államnak.
                              
                           
               ”
            
               3.   
               Az (EU) 2019/2201 felhatalmazáson alapuló rendelet III. mellékletének címe helyébe a következő szöveg lép:
               
                  „
                  A NORVÉG GARNÉLA HALÁSZATÁBAN A HALÁSZATI TILALOM HATÁLYA ALÁ ESŐ TERÜLETEN ENGEDÉLYEZETT SZELEKTÁLÓ RÁCS
                  ”
               
            
            
               (*)  Az e rendeletben meghatározott „növendék norvég garnéla” fogalma megfelel az Európai Unió és Norvégia közötti halászati konzultációk 2018. szeptember 6-i kölcsönösen elfogadott jegyzőkönyvében szereplő „küszöbhossz alatti norvég garnéla”, „küszöbméret alatti norvég garnéla” és „azonnali hatályú halászati tilalomhoz vezető küszöbméret alatti norvég garnéla” kifejezéseknek.
            
               (1)  nn/hh/éé óó pp (helyi idő 24 óra).
            
               (2)  például é. sz. 56° 24′, k. h. 01° 30′.
            
               (3)  óó pp.